Lykiskos (Aipytide)
De Lykiskos () isch e messenische Adlige usem Gschlecht vo de Aipytide gsii. Wo de messenischi König Euphaes im Erst Messenische Chrieg d Stadt a de Ithome hett uusbaue loo, isch uf Ghaiss vomene Orakel verlangt wore, as e Jungfrau usem Gschlecht vo de Aipytide gopfert were söll und s Loos isch uf d Töchter vom Lykiskos gfale. Drumm isch de mit dere uf Sparta gfloche und de Aipytid Aristodemos hett fraiwilig sini Töchter as Opfer abotte.

D Historizität vo de literarisch uusgschmückte Ereignis werd vo de Forschig kritisch biwertet und d Jooresaagoobe bim Pausanias wered as faltsch aglueget, und söttet öppe 40 Joor spööter agesetzt were.

Quelle 
 Pausanias, Raise z Griecheland 4.9.4-6, 4.10.1

Ainzelnoowiis

Literatur 
 Nino Luraghi: The Ancient Messenians: Constructions of Ethnicity and Memory. Cambridge University Press, Cambridge/ New York 2008, ISBN 978-0-521-85587-7. S. 96f.

Aipytide